**Martfű Város Polgármesterétől**

5435 Martfű, Szent István tér 1. Tel: 56/450-222; Fax: 56/450-853

E-mail: titkarsag@ph.martfu.hu

**ELŐTERJESZTÉS**

**az önkormányzat tulajdonában lévő víziközmű vagyonértékelésére**

Martfű Város Önkormányzata Képviselő-testületének

2015. május 21- ei ülésére

Előkészítette: Baloghné Juhász Erzsébet irodavezető

Véleményező: Pénzügyi, Ügyrendi és Városfejlesztési Bizottság

Döntéshozatal: egyszerű többség

Tárgyalási mód: nyilvános ülés

Tisztelt Képviselő – testület!

A víziközmű- szolgáltatásról szóló 2011. évi CCIX. törvény 12. § (1) bekezdésében foglaltaknak megfelelően önkormányzatunknak a tulajdonában lévő víziközmű vagyon tekintetében, a víziközművek vagyonértékelésének szabályairól és a víziközmű- szolgáltatók által közérdekből közzéteendő adatokról szóló 24/2013 (V.29.) NFM rendelet szerinti vagyonértékelést kell készíttetnie.

A vagyonértékelés elkészítésére négy árajánlatot kértünk be. Az árajánlatok közül a Viköv Víziközmű, Vízgazdálkodási és Vagyonszakértő Mérnöki Iroda Kft. ajánlata volt a legkedvezőbb, 7.014.000, Ft + Áfa.

A vagyonértékelés elvégzésére vonatkozó szerződés tervezete előterjesztésem melléklete.

Kérem előterjesztésem megtárgyalását, s az alábbi határozati javaslat elfogadását.

Határozati javaslat:

Martfű Város Önkormányzata Képviselő-testületének

……./2015. (….. ) Határozata

az önkormányzat tulajdonában lévő víziközmű vagyonértékeléséről

Martfű Város Önkormányzatának Képviselő- testülete megtárgyalta az önkormányzat tulajdonában lévő víziközmű vagyonértékelésére vonatkozó előterjesztést, melyet az alábbiak szerint elfogad:

Az Önkormányzat tulajdonában lévő víziközmű vagyonértékelése tárgyában a Viköv Víziközmű, Vízgazdálkodási és Vagyonszakértő Mérnöki Iroda Kft.-vel köt szerződést, 7.014.000, Ft + Áfa értékben.

A Képviselő-testület felhatalmazza a polgármestert az előterjesztés melléklete szerinti szerződés aláírására.

Erről értesülnek:

1. Jász-Nagykun-Szolnok Megyei Kormányhivatal Szolnok

2. Városfejlesztési és Üzemeltetési Iroda helyben

3. Pénzügyi és Adóügyi Iroda helyben

4. Valamennyi képviselő helyben

Martfű, 2015. május 7.

 dr. Papp Antal

 polgármester

Látta: Szász Éva jegyző